laion/Wikipedia-Exotic huggingface dataset:
রাসমঞ্চ

রাসমঞ্চ ভারতীয় রাজ্য পশ্চিমবঙ্গের বাঁকুড়া জেলার অন্তঃপাতী বিষ্ণুপুর শহরের একটি পুরাতাত্ত্বিক স্থাপনা। মল্লরাজা বীর হাম্বীর আনুমানিক ১৬০০ খ্রিষ্টাব্দে এই মঞ্চটি নির্মাণ করেন। বৈষ্ণব রাস উৎসবের সময় বিষ্ণুপুর শহরের যাবতীয় রাধাকৃষ্ণ বিগ্রহ এখানে জনসাধারণের দর্শনের জন্য আনা হত। ১৬০০ থেকে ১৯৩২ সাল পর্যন্ত এখানে রাস উৎসব আয়োজিত হয়েছে। বর্তমানে অবশ্য এখানে আর উৎসব হয় না। রাসমঞ্চ একটি অভিনব স্থাপত্যশৈলীর নিদর্শন। মঞ্চের বেদিটি মাকড়া বা ল্যাটেরাইট পাথরে নির্মিত। বেদিটির উচ্চতা ১.৬ মিটার ও দৈর্ঘ্য ২৪.৬ মিটার। মঞ্চটির মোট উচ্চতা ১০.৭ মিটার। উপরের অংশ ইষ্টকনির্মিত। চূড়ার কাছে একটি স্বল্প পরিসর ছাদে গিয়ে উপরের অংশটি মিলিত হয়েছে। রাসমঞ্চের চূড়া পিরামিডাকৃতির। চূড়ার মূলে চারটি করে দোচালা ও প্রতি কোণে একটি করে চারচালা রয়েছে। গর্ভগৃহটি দেওয়াল-দ্বারা আবৃত নয়। বরং রাসমঞ্চের গর্ভগৃহটিকে ঘিরে রয়েছে তিন প্রস্থ খিলানযুক্ত দেওয়াল। বাইরের সারিতে খিলানের সংখ্যা ৪০। এই খিলানগুলির গায়ে পোড়ামাটির পদ্ম ও পূর্ব দেওয়ালে বিষ্ণুপুরের গায়ক-বাদকদের স্মৃতি-অলংকৃত কয়েকটি টেরাকোটার প্যানেল রয়েছে। রাসমঞ্চটি বিষ্ণুপুরের প্রচলিত স্থাপত্যরীতি অনুসরণে নির্মিত হয়নি। রাসমঞ্চ (পূর্ব দিকের দৃশ্য) পূর্বের বারান্দা ভিতরের পথ দক্ষিণের বারান্দা পোড়ামাটির পদ্ম বিষ্ণুপুর, এস এস বিশ্বাস, ভারতীয় পুরাতত্ত্ব সর্বেক্ষণ, নতুন দিল্লি, ১৯৯২, পৃ. ২৩-২৪ মল্লভূম বিষ্ণুপুর, মনোরঞ্জন চন্দ্র, দেজ পাবলিশিং, কলকাতা, ২০০৪, পৃ. ৬২২-২৮ বিষ্ণুপুরের টেরাকোটা মন্দির: ডার্করুম থেকে আলোয়, ঋত্বিক মল্লিক, প্রকাশন বিভাগ, কেন্দ্রীয় তথ্য ও সম্প্রচার মন্ত্রক, ভারত সরকার, নতুন দিল্লি, ২০১০, পৃ. ২২
বড়তলা বিধানসভা কেন্দ্র

বড়তলা বিধানসভা কেন্দ্র ভারতের পশ্চিমবঙ্গ রাজ্যের একটি অধুনালুপ্ত বিধানসভা কেন্দ্র। সীমানা পুনর্নির্ধারণ কমিশনের নির্দেশ অনুসারে, বড়তলা পূর্ব বিধানসভা কেন্দ্রটি ২০১১ সালে অবলুপ্ত হয়েছে। এই বিধানসভা কেন্দ্রটি দমদম লোকসভা কেন্দ্রের অন্তর্গত ছিল। ২০০৬ ও ২০০১ সালের বিধানসভা নির্বাচনে সর্বভারতীয় তৃণমূল কংগ্রেসের সাধন পাণ্ডে ১৫৮ নং বড়তলা বিধানসভা কেন্দ্র থেকে আরএসপি-র কল্যাণ মুখোপাধ্যায়কে পরাজিত করে নির্বাচিত হন। জাতীয় কংগ্রেসের ১৯৯৬ ও ১৯৯১ সালে সাধন পাণ্ডে আরএসপি-র পরিমল রাউতকে এবং ১৯৮৭ সালে আরএসপি-র সুনীল সেনগুপ্তকে পরাজিত করেন। ১৯৮২ সালে আরএসপি-র নিখিল দাসকে পরাজিত করে এই কেন্দ্রের বিধায়ক হন কংগ্রেসের অজিত কুমার পাঁজা। ১৯৭৭ সালে কংগ্রেসের অজিত কুমার পাঁজাকে পরাজিত করেছিলেন আরএসপি-র নিখিল দাস। ১৯৭২ ও ১৯৭১ সালে এই কেন্দ্র থেকে কংগ্রেসের অজিত কুমার পাঁজা জয়লাভ করেছিলেন। ১৯৬৯ ও ১৯৬৭ সালে এখান থেকে জেতেন আরএসপি-র নিখিল দাস। ১৯৬২ সালে কংগ্রেসের অমরেন্দ্রনাথ বসু এখান থেকে জয়লাভ করেন। ১৯৫৭ সালের নির্বাচনে বড়তলা ছিল দুটি কেন্দ্র। বড়তলা উত্তর থেকে কংগ্রেসের সুধীরচন্দ্র রায়চৌধুরী ও বড়তলা দক্ষিণ থেকে কংগ্রেসের অমরেন্দ্রনাথ বসু সেবার জয়লাভ করেছিলেন। ১৯৫২ সালে স্বাধীন ভারতের প্রথম নির্বাচনে বড়তলা কেন্দ্র থেকে জয়লাভ করেছিলেন কংগ্রেসের নির্মলচন্দ্র দে। "Delimitation Commission Order No. 18 dated 15 February 2006" (পিডিএফ) (ইংরেজি ভাষায়)। পশ্চিমবঙ্গ সরকার। ২০১০-০৯-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-১১-১৫।  "Statistical Report on General Elections, 2004 to the 14th Lok Sabha" (পিডিএফ)। Volume III Details For Assembly Segments Of Parliamentary Constituencies (ইংরেজি ভাষায়)। ভারতের নির্বাচন কমিশন। সংগ্রহের তারিখ ২০১০-১১-১৫।  "158 - Burtola Assembly Constituency"। ১৯৭৭ থেকে দল অনুযায়ী তুলনা (ইংরেজি ভাষায়)। ভারতের নির্বাচন কমিশন। সংগ্রহের তারিখ ২০১০-১১-১৫।  অজানা প্যারামিটার |1= উপেক্ষা করা হয়েছে (সাহায্য) "Statistical Reports of Assembly Elections"। সাধারণ নির্বাচনের ফলাফল এবং পরিসংখ্যান (ইংরেজি ভাষায়)। ভারতের নির্বাচন কমিশন। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০১০-১১-১৫।
হানতারো নাগাওকা

নাগাওকা হানতারো (জাপানি ভাষায়: 長岡 半太郎, ইংরেজি ভাষায়: Nagaoka Hantarō) (১৫ই আগস্ট, ১৮৬৫ - ১১ই ডিসেম্বর, ১৯৫০) ছিলেন বিখ্যাত জাপানী পদার্থবিজ্ঞানী এবং জাপানে পদার্থবিজ্ঞান শিক্ষা ও গবেষণার অগ্রদূত। তিনি জাপানের মেইজি যুগের প্রথম দিককার একজন গুরুত্বপূর্ণ ব্যক্তিত্ব সেদেশে বিজ্ঞানের প্রসারে যার উল্লেখযোগ্য ভূমিকা ছিল। তিনি জার্মানির ইউনিভার্সিটি অফ মিউনিখ-এ পড়াশোনা করতে গিয়েছিলেন সেসময় মিউনিখে অধ্যয়নরত লুডভিগ বোলৎসমানের লেকচার শুনতে। তার বেশ কিছু চিঠি থেকে বোলৎসমানের শিক্ষকতা জীবন সম্পর্কে জানা যায়। তিনি ১৯০৪ সালে পরমাণুর গঠনের একটি অনুকল্প প্রস্তাব করেছিলেন যা পরে ভুল প্রমাণিত হয়েছিল। তিনি বলেছিলেন পরমাণুর গঠন শনি গ্রহ এবং তার বলয়গুলোর মত। এ থেকে ভবিষ্যদ্বাণী করেছিলেন যে, পরমাণুর কেন্দ্রে অনেক ভারী একটি নিউক্লিয়াস থাকবে যেমন বলয়গুলোর কেন্দ্রে অনেক ভারী শনি গ্রহ আছে, আর নিউক্লিয়াসের চারদিকে ইলেকট্রন স্থির-তড়িৎ বলের কারণে ঘুরতে থাকবে যেমন বলয়গুলো মহাকর্ষ বলের কারণে শনির চারদিকে ঘোরে। আধুনিক পরমাণু মডেলের অন্যতম প্রস্তাবক আর্নস্ট রাদারফোর্ড ১৯১১ সালে তার বিখ্যাত পরমাণু মডেলে এই দুটি ভবিষ্যদ্বাণীকেই সমর্থন করেছিলেন। তিনি তার গবেষণাপত্রে নাগাওকার কথা উল্লেখও করেছিলেন। কিন্তু রাদারফোর্ড এবং নাগাওকা কারও তত্ত্বই বর্তমানে আর পুরোপুরি গ্রহণযোগ্য নয়। কারণ, শনির বলয়ের কোন আধান নেই, কিন্তু ইলেকট্রনের আধান রয়েছে। নাগাওকা নিজেই অবশ্য তার ভুল বুঝতে পেরে ১৯০৮ সালে তার অনুকল্পটি বর্জন করেছিলেন। ১৯৩৭ - জাপান সরকার কর্তৃক অর্ডার অফ কালচার। নাগাওকা খাদ - চাঁদের একটি সংঘর্ষ খাদের নাম রাখা হয়েছে তার নামে। Carlo Cercignani, Politecnico di Milano, Ludwig Boltzmann The Man Who Trusted Atoms; অক্সফোর্ড ইউনিভার্সিটি প্রেস। প্রথম প্রকাশ - ১৯৯৮। B. Bryson (২০০৩)। A Short History of Nearly Everything। Broadway Books। আইএসবিএন 0767908171।
২০১০ পশ্চিমবঙ্গ নৌকাডুবি

২০১০ পশ্চিমবঙ্গ নৌকাডুবি হল ভারতীয় রাজ্য পশ্চিমবঙ্গের একটি নৌকাডুবির ঘটনা। ৩০ অক্টোবর, ২০১০, শনিবার, ভাগীরথী নদীতে বালুচরে ধাক্কা খেয়ে মুসলিম তীর্থযাত্রীদের একটি অতি জনবোঝাই নৌকা ডুবে যায়। ৭৪টি মৃতদেহ উদ্ধার করা হয়। অনেকগুলি দেহ খুঁজে পাওয়া যায় নি। মনে করা হচ্ছে, সেগুলি জলের স্রোতে ভাটির দিকে ভেসে চলে গেছে। নৌকাটির ধারণক্ষমতা ছিল ৬০ জন যাত্রী। এটি একটি ধর্মীয় অনুষ্ঠান শেষে মুসলিম তীর্থযাত্রীদের নিয়ে ভাগীরথী পার হচ্ছিল। অনুমান করা হচ্ছে, নৌকাটিতে ১৫০ জন যাত্রী উঠেছিলেন। যা নৌকাটির ধারণক্ষমতার দ্বিগুণেরও বেশি। উদ্ধারকাজে ভারতীয় নৌবাহিনীকে তলব করা হয়। নৌবাহিনীর ডুবুরি ও স্থানীয় মৎস্যজীবীদের সহায়তায় জীবিত যাত্রীদের ও মৃতদেহগুলি উদ্ধার করা হয়। নৌবাহিনীর তৎপরতা সত্ত্বেও স্থানীয় বাসিন্দারা উদ্ধারকাজে সরকারি দীর্ঘসূত্রিতার প্রতিবাদে নিকটবর্তী একটি জেটিতে বিক্ষোভ দেখান। "India ferry disaster kills scores"। BBC News। নভেম্বর ২, ২০১০। সংগ্রহের তারিখ ৩ নভেম্বর ২০১০।  "Death toll in India ferry accident at 41"। Cape Argus। নভেম্বর ১, ২০১০। সংগ্রহের তারিখ ২ নভেম্বর ২০১০।  "WB: 18 dead as boat capsizes in Buriganga river"। OneIndia। ৩০ অক্টোবর ২০১০। ৭ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১০।  "Back to Google News At least 16 dead, 70 missing as Indian ferry sinks"। AFP। ৩১ অক্টোবর ২০১০। ২৯ মে ২০১২ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১০।  "Ferry Accident kills 30 in West Bengal"। News24। নভেম্বর ২, ২০১০। ২ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১০।  "India Ferry Accident Kills 50"। VOANews। ১ নভেম্বর ২০১০। সংগ্রহের তারিখ ২ নভেম্বর ২০১০। [স্থায়ীভাবে অকার্যকর সংযোগ] "Death toll now 20 in India boat sinking"। Sydney Morning Herald। নভেম্বর ১, ২০১০। সংগ্রহের তারিখ ২ নভেম্বর ২০১০।  "18 dead in India ferry sinking"। News.com.au। নভেম্বর ১, ২০১০। ১ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১০।  "Death toll hits 50 in Indian ferry sinking"। Sydney Morning Herald। নভেম্বর ২, ২০১০। সংগ্রহের তারিখ ২ নভেম্বর ২০১০।
রাহুল বন্দ্যোপাধ্যায়

রাহুল বন্দ্যোপাধ্যায় (জন্ম: ১৫ ডিসেম্বর, ১৯৮৬) হলেন একজন ভারতীয় তিরন্দাজ। তিনি অশোক বন্দ্যোপাধ্যায় ও কল্পনা বন্দ্যোপাধ্যায়ের পুত্র। রাহুল তেরো বছর বয়স থেকে তিরন্দাজি শুরু করেন। তার দিদি দোলা বন্দ্যোপাধ্যায়ও একজন তিরন্দাজ। তিনি ২০০৪ সালের ওয়ার্ল্ড ইউথ চ্যাম্পিয়নশিপে অংশ নেন। এটিই ছিল তার প্রথম আন্তর্জাতিক প্রতিযোগিতা। ২০০৮ ও ২০০৯ সালের তিরন্দাজি বিশ্বকাপে তিনি অনেকগুলি সোনা জেতেন। দিল্লিতে আয়োজিত ২০১০ কমনওয়েলথ গেমসে তিনি পুরুষদের একক রিকার্ভ বিভাগে সোনা জেতেন। "FITA biography"। ২০ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১১।  "Wrestler Sushil Kumar wins 28th CWG gold for India"। The Times of India। ১০ অক্টোবর ২০১০। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১০।
কোত দাজ্যুর মানমন্দির

কোত দাজ্যুর মানমন্দির (ফরাসি: Observatoire de la Côte d'Azur) ১৯৮৬ সালে প্রতিষ্ঠিত একটি ফরাসি জ্যোতির্বিজ্ঞান মানমন্দির। এটি মূলত ইউনিভার্সিটি অফ নিস সোফিয়া আঁতিপোলিস এর অধিভুক্ত একটি সরকারি প্রতিষ্ঠান। মোট ৭টি স্থানে এই মানমন্দিরটির স্থাপনা রয়েছে। এর মধ্যে ৬ টিই ফ্রান্সের আল্প-মারিতিম দেপার্ত্যমঁতে অবস্থিত। এগুলো হচ্ছে: কালের্ন উপত্যকা গ্রাসের রোকঁভিনিওঁ কেন্দ্র পাহাড়ের উপর নিস মানমন্দিরের প্রাচীন স্থান যেখানে সদর দফতর অবস্থিত নিসের ভালরোজ ক্যাম্পাসে অবস্থিত পর্বত এবং উদ্যান ইউনিভার্সিটি অফ নিস সোফিয়া আঁতিপোলিস-এর ক্যাম্পাস ভোক্লুজ দেপার্ত্যমঁ-র আপ্ত-এ অবস্থিত একটি পাতাল গবেষণাগার যার নাম Laboratoire Souterrain à Bas Bruit (LSBB), ২০০৮ সালে যুক্ত হয়। কোত দাজ্যুর মানমন্দিরের অফিসিয়াল ওয়েবসাইট (ইংরেজি সংস্করণ)
মাইলস ডেভিস

মাইলস ডেউই ডেভিস III (ইংরেজি: Miles Dewey Davis III) (২৬ মে, ১৯২৬-২৮ সেপ্টেম্বর, ১৯৯১) একজন মার্কিন ট্রাম্পেটার, ব্যান্ডলিডার ও কম্পোজার ছিলেন। তাকে বিংশ শতাব্দীর সবচেয়ে প্রভাববিস্তারকারী সঙ্গীতশিল্পীদের একজন ভাবা হয়। তিনি জ্যাজ, বিবপ, কুল জ্যাজ, হার্ড বপ, মোডাল জ্যাজ ও জ্যাজ ফিউশন ধরনের সঙ্গীতের ব্যাপক উন্নতি সাধন করেন। তার সাথে একই গ্রুপে বাজাতেন এমন শিল্পীদের মধ্যেও অনেকেই পরবর্তীকালে খ্যাতি লাভ করেন। এদের মধ্যে জন কোল্ট্র্যান, ওয়েইন শর্টার, বিল ইভান্স, হার্বি হ্যানকক, চিক কোরিয়া, মার্কাস মিলার, ফিলি জো জোন্স, জিমি কোব এবং টনি উইলিয়ামস উল্লেখযোগ্য। মাইলস ডেভিস ২০০৬ সালে রক অ্যান্ড রোল হল অফ ফেমে স্থান করে নেন। তার সম্পর্কে বলা হয়েছে, “...জ্যাজ সঙ্গীত ইতিহাসের সবচেয়ে গুরুত্বপূর্ণ ব্যক্তিত্বদের (key figures) একজন”। ১৯৫৯ সালে বের হওয়া তার কাইন্ড অফ ব্লু অ্যালবামটি ২০০৮ সাল পর্যন্ত ৪,০০০,০০০ কপি বিক্রি হয়। এটি জ্যাজ সঙ্গীতের ইতিহাসে সর্বাধিক বিক্রি হওয়া অ্যালবাম। রোলিং স্টোন ম্যাগাজিনের সর্বকালের সেরা ৫০০ অ্যালবামের তালিকায় এর অবস্থান ১২তম। Fadoir, Nick, "Jazz and Hip Hop: You Know, for Kids" ওয়েব্যাক মেশিনে আর্কাইভকৃত ২০ মার্চ ২০১১ তারিখে, The Big Green, Michigan State University, 15 October 2009. Considine, J.D., "Jazz And Rap A Jarring Mix", The Baltimore Sun, July 6, 1992 "Miles Davis". The Rock and Roll Hall of Fame. The Rock and Roll Hall of Fame and Museum, Inc.. http://www.rockhall.com/inductee/miles-davis ওয়েব্যাক মেশিনে আর্কাইভকৃত ৩০ নভেম্বর ২০০৯ তারিখে. Retrieved June 29, 2009. US politicians honour Miles Davis album ওয়েব্যাক মেশিনে আর্কাইভকৃত ৩ ডিসেম্বর ২০১৩ তারিখে. Radio Netherlands Worldwide Miles Davis – official website. Miles Davis – official sony Music website. গ্রন্থাগারে মাইলস ডেভিস সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) Miles From India review Interview with Bill Boggs
সুপারম্যান

সুপারম্যান (ইংরেজি: Superman) একটি কাল্পনিক কমিক চরিত্র। এর নির্মাতা ১৯৩২ সালে আমেরিকান লেখক জেরি সিগাল এবং জোই শাস্টার, যা পরে তারা ডিটেকটিভ কমিকস (বা ডিসি কমিকস) এর কাছে ১৯৩৮ সালে বিক্রি করে দেন। চরিত্রটি প্রথম প্রকাশিত হয় ১৯৩৮ সালের জুন মাসে একশন কমিকসের প্রথম সংখ্যায়। পরবর্তীতে নানান রেডিও চ্যানেল, টেলিভিশন সিরিয়াল, চলচ্চিত্র, সংবাদপত্রের স্ট্রিপ বা ভিডিও গেইমে এর বহুল ব্যবহার দেখা যায়। সুপারম্যান তার ব্যাপক সাফল্যের মাধ্যমে সুপারহিরো সিরিজের এক নতুন ধারা চালু করে। চরিত্রের পোশাকটি বিশেষভাবে স্বতন্ত্র্য: লাল, নীল ও হলুদের মিশ্রণে তৈরি পোশাকটি বুকে ‘S’ ফলকটি ধারণ করে আছে। কমিকটির কাহিনী অনুযায়ী সুপারম্যান ক্রিপটন গ্রহে জন্মগ্রহণ করে। সে সময় তার নাম ছিল ক্যাল-এল। ক্রিপটন ধ্বংস হবার আগ মুহুর্তে তার বাবা তাকে পৃথিবীতে পাঠিয়ে দেয়। আমেরিকার ক্যানসাস শহরের এক কৃষক ও তা স্ত্রী তাকে খুঁজে পায়। সেখানে সে ক্লার্ক কেন্ট নামে শৃংখলার সাথে বড় হতে থাকে। ছোটবেল থেকেই তার নানা অতিমানবীয় ক্ষমতা দেখা যায় এবং বড় হবার সাথে সাথে সে এ ক্ষমতা দিয়ে মানুষের উপকার করতে থাকে। Wallace, Daniel (২০০৬)। The Art of Superman Returns। Chronicle Books। পৃষ্ঠা 22। আইএসবিএন 0811853446।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) "Designing Man of Steel's costume"। Manila Standard। Philippines News। জুলাই ২১, ২০০৬। ৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৩, ২০০৮।  September 3, 2008. Andrae, Tom (১৯৮৩)। "Of Superman and Kids With Dreams"। Nemo, the Classic Comics Library (2): 6–19। আইএসএসএন 07469438।  অজানা প্যারামিটার |month= উপেক্ষা করা হয়েছে (সাহায্য); অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Daniels, Les (১৯৯৮)। Superman: The Complete History (1st সংস্করণ)। Titan Books। আইএসবিএন 1-85286-988-7।  Daniels, Les (১৯৯৫)। DC Comics: Sixty Years of the World's Favourite Comic Book Heroes (First সংস্করণ)। Virgin Books। আইএসবিএন 1-85227-546-4।  Dean, Michael (অক্টোবর ১৪, ২০০৪)। "An Extraordinarily Marketable Man: The Ongoing Struggle for Ownership of Superman and Superboy"। The Comics Journal (263): 13–17। ডিসেম্বর ১, ২০০৬ তারিখে মূল থেকে আর্কাইভ করা। সংগ্রহের তারিখ ডিসেম্বর ২২, ২০০৬।  Eury, Michael (২০০৬) [July 27, 2006]। The Krypton Companion। TwoMorrows Publishing। আইএসবিএন 1893905616।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) অতিমানবীয় চরিত্র প্রবেশদ্বার উইকিপিডিয়ার সহপ্রকল্পেসুপারম্যান উইকিঅভিধান হতে সংজ্ঞা কমন্স হতে মিডিয়া উইকিউক্তি হতে উক্তিসমূহ অফিসিয়াল সুপারম্যান ওয়েবসাইট Golden Age ওয়েব্যাক মেশিনে আর্কাইভকৃত ২১ নভেম্বর ২০১৯ তারিখে, Silver Age ওয়েব্যাক মেশিনে আর্কাইভকৃত ৬ নভেম্বর ২০১৯ তারিখে and Modern Age ওয়েব্যাক মেশিনে আর্কাইভকৃত ২১ নভেম্বর ২০১৯ তারিখে Superman at the Comic book database
স্পাইডার-ম্যান

স্পাইডার-ম্যান (ইংরেজি: Spiderman; মাকড়শা মানব) হল একটি কাল্পনিক কমিক চরিত্র। এর স্রষ্টা হলেন মার্ভেল কমিকসের প্রধান সম্পাদক, লেখক স্ট্যান লি ও কার্টুনিস্ট স্টিভ ডিটকো। স্পাইডারম্যান প্রথম প্রকাশিত হয় ১৯৬২ সালের আগস্ট মাসে এমেইজিং ফ্যান্টাসির ১৫তম সংখ্যায়। তাকে দেখানো হয় একজন টিনএজার হিসেবে যে তার পিতৃব্য আঙ্কেল বেন ও আন্ট মে এর ঘরে বেড়ে উঠেছে। এ বয়সে তাকে বয়োসন্ধিক্ষণের সাথে সাথে মুখোশধারী দস্যুদের সাথে সংগ্রাম করতে হয়। শীঘ্রই স্পাইডারম্যানের স্রষ্টারা তাকে অতিমানবীয় ক্ষমতাবান হিসেবে দেখানো শুরু করেন। ১৯৬০ দশকের যে সময়ে স্পাইডারম্যান প্রকাশিত হয় তখন কমিক বইগুলোতে টিনএজারদের দেখানো হতো প্রধান সুপারহিরোর পার্শ্বচরিত্র হিসেবে। স্পাইডারম্যানের পিটার পার্কার এ গন্ডি থেকে বেরিয়ে এসে নতুন ধারা চালু করে। পিটার পার্কার একজন সাধারণ স্কুল পড়ুয়া টিনএজার যার মধ্যে সমবয়সীরা নিজেদের ছায়া খুজেঁ পায়। সময়ের সাথে পিটার পার্কার তার লাজুকতা পিছনে ফেলে স্কুল থেকে কলেজে পা দেয়, সেই সাথে যুক্ত হতে থাকে নানান ঝঞ্ঝাটে। কমিকে স্পাইডারম্যানকে প্রায়ই স্পাইডি, ওয়েব-স্লিঙ্গার, ওয়াল-ক্রলার বা ওয়েব-হেড নামেও ডাকা হয়। স্পাইডারম্যান হল পৃথিবীর সবচেয়ে জনপ্রিয় ও সফল সুপারহিরোর একটি। মারভেল কমিকসের ফ্ল্যাগশিপ চরিত্র এবং কোম্পানির মাস্কট হিসেবে তাকে বিভিন্ন মাধ্যমে হাজির করা হয়েছে; যেমন, এনিমেটেড বা মোশন টিভি সিরিয়াল, সংবাদপত্র এবং একটি জনপ্রিয় মুভি সিরিজ যার প্রথম তিন পর্বে অভিনয় করেছেন অভিনেতা টোবি ম্যাগুয়েরে। ১৯৬২ সালে ফ্যান্টাস্টিক ফোর এর সাফল্যের পর মারভেল কমিকসের সম্পাদক ও প্রধান লেখক স্ট্যান লি নতুন একটি চরিত্রের সন্ধান করতে থাকেন। টিনএজারদের কাছে কমিক বইয়ের ব্যাপক জনপ্রিয়তা তাকে একটি টিনএজ চরিত্র সৃষ্টিতে উদ্বদ্ধ করে। এমেইজিং ফ্যান্টাসিতে প্রকাশিত হবার পর থেকে স্পাইডারম্যান মারভেল কমিকসের বেস্ট সেলিং কমিকস হিসেবে চলতে থাকে। নিউ ইয়র্ক সিটির বাসিন্দা স্কুলছাত্র পিটার পার্কার তার আঙ্কেল বেন ও আন্ট মে এর ঘরে বেড়ে উঠছে। স্কুলের এক প্রদর্শনীতে এক তেজস্ক্রিয় মাকড়শার কামড়ে সে মাকড়শার মতো ক্ষিপ্রতা আর ক্ষমতা লাভ করে। এই অতিমানবীয় ক্ষমতার সাথে সে দেয়াল বেয়ে উঠার ক্ষমতা লাভ করে আর স্পাইডার সেন্স এর মাধ্যমে কোনো আক্রমণের আগেই বুঝতে পারে। তার বৈজ্ঞানিক দক্ষতা দিয়ে সে একটি ছোট যন্ত্র তৈরি করে যা দিয়ে আঠালো জাল নিক্ষেপ করা যায়। শুরুতে জনপ্রিয় হবার জন্য সে একটি পোশাক তৈরি করে এবং এর নাম দেয় স্পাইডারম্যান। একদিন সে এক চোর কে বাধা না দিয়ে পালানোর সুযোগ দেয় এবং পরবর্তীতে আবিষ্কার করে একই ব্যক্তি তার আঙ্কেল বেনকে হত্যা করেছে। স্পাইডারম্যান পরবর্তীকালে হত্যাকারীকে খুজেঁ বের করে এবং প্রতিশোধ নেয় এরপর তার শক্তিকে কাজে লাগিয়ে সে জনকল্যাণ মূলক কাজ করতে থাকে ও নিউ ইয়র্ক সিটিকে নানা বিপদ থেকে মুক্ত করতে থাকে। Bibliography of Spider-Man titles Wright, Bradford W. (২০০১)। Comic Book Nation। Johns Hopkins Press : Baltimore। আইএসবিএন 0801874505।  "Why Spider-Man is popular."। সংগ্রহের তারিখ ১৮ নভেম্বর ২০১০।  অতিমানবীয় চরিত্র প্রবেশদ্বার উইকিমিডিয়া কমন্সে স্পাইডার-ম্যান সংক্রান্ত মিডিয়া রয়েছে। দাপ্তরিক ওয়েবসাইট Spider-Man — কমিকবুক ডেটাবেজ "Venom: The Sordid History of Spider-Man's Black Costume" at Marvel.com Spider-Man at Don Markstein's Toonopedia SpiderFan কার্লিতে Spider-Man (ইংরেজি) টেমপ্লেট:স্পাইডার-ম্যান
অলক্ষ্মী বিদায়

অলক্ষ্মী বিদায় হল দীপাবলির সন্ধ্যায় বাংলার বিভিন্ন অঞ্চলে হিন্দু রমণীদের দ্বারা কৃত অনুষ্ঠান বিশেষ। পূর্ববঙ্গে কিছু কিছু অঞ্চলে আশ্বিন সংক্রান্তিতে গাড়শি ব্রত পালন করে অলক্ষ্মী বিদায় ও লক্ষ্মী বরণ করা হয়। অলক্ষ্মীকে অমঙ্গল ও অশুভের প্রতীক বলে মনে করা হলেও এই অলক্ষ্মীই হলেন অন্যব্রতদের লক্ষ্মী বা শস্যদেবতা। মাতৃশক্তির জ্যেষ্ঠা রুপকে বিদায় দিয়ে লক্ষ্মীরূপকে বরণ করা হয়। বাম হাতে গোবর নিয়ে দেবীর চোখের জায়গায় দু’টি কড়ি, সর্বাঙ্গে ছেঁড়া চুল দিয়ে অলক্ষ্মীর মূর্তি নির্মাণ করা হয় । মূর্তিকে ঘরের ভিতর আনা হয় না। উঠানের এক কোণে অলক্ষ্মীর মূর্তি রেখে বাম হাতে ফুল নিয়ে পূজা করা হয়। আচমন ও আসন শুদ্ধি করে অলক্ষ্মীর ধ্যান করা হয় এই মন্ত্রে- ওঁ অলক্ষ্মীং কৃষ্ণবৰ্ণাং কৃষ্ণবস্ত্রপরিধানাং কৃষ্ণুগন্ধানুলেপনাং তৈল্যাভ্যািক্তশরীরাং মুক্তকেশীং দ্বিভুজাং বামহস্তে গৃহীত ভস্মনীং দক্ষিণহস্তে সন্মার্জনীং গর্দভারূঢ়াং লৌহাভরণভূষিতাং বিকৃতদ্ৰংষ্ট্ৰাং কলহপ্ৰিয়াম । ধ্যান করে আবাহন করে অলক্ষ্মীর পূজা করা হয়। পূজার পরে আরেকটি মন্ত্র বলা হয় - ওঁ অলক্ষ্মী ত্বং কুরূপাসি কুৎসিতস্থানবাসিনী সুখরাত্ৰৌ ময় দত্তাং গৃহ পূজ্যঞ্চ শাশ্বতীম্। পূজা শেষে মেয়েরা কুলো পিটাতে পিটাতে মূর্তিটি তেমাথায় নিয়ে যায়। সেখানে পাটকাঠি জ্বালিয়ে সমবেত কন্ঠে অলক্ষী বাইরে যা, লক্ষী ঘরে আয় বা লক্ষ্মী আয়, অলক্ষ্মী যা ধ্বনি সহকারে মূর্তিটি ফেলে দেওয়া হয়। এরপর গৃহিণীরা গৃহে ফিরে লক্ষ্মীর পূজা করে। "ভূত চতুর্দশীতে কেন ১৪ শাক-১৪ প্রদীপ, জানেন?"। EI Samay। সংগ্রহের তারিখ ২০২১-০৯-০১।  "পাহিমাংদেহিমহালক্ষ্মী – চতুর্থ পর্ব"। BAARTA TODAY (ইংরেজি ভাষায়)। ২০২০-১১-০৩। সংগ্রহের তারিখ ২০২১-০৯-০৮।  "পাতা:বাংলার ব্রত - অবনীন্দ্রনাথ ঠাকুর.pdf/২৯ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৯-০১।  "পাতা:বাংলার ব্রত - অবনীন্দ্রনাথ ঠাকুর.pdf/২৯ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৯-০১।  "Diwali Special: The mythological story of Alakshmi– News18 Bangla"। News18 Bengali। ২০১৮-১১-০৩। সংগ্রহের তারিখ ২০২১-০৯-০১।
কাল’আত আল-বাহরাইন

বাহরাইন ফোর্ট (আরবি: قلعة البحرين, ট্রান্সলিটারেশন: Qal`at al-Bahrain , যা বাহরাইনের ফোর্ট হিসেবে পরিচিত এবং পূর্বে পর্তুগাল ফোর্ট (কাল’আত আল পর্তুগাল ) নামে এবং নাদের শাহের ফোর্ট হিসেবেও পরিচিত, নাদের শাহ একজন ফার্সি রাজা ছিলেন, যা বাহরাইনে অবস্থিত একটি প্রত্নতাত্ত্বিক নিদর্শন। এটি একটি মানুষের তৈরি ঢিপি যেখানে ২৩০০ খ্রিস্টপূর্ব থেকে ১৮ শতক পর্যন্ত পর্তুগীজ এবং ফার্সিদের বসবাস ছিল। এছাড়াও, এটি দিলমুন সভ্যতার রাজধানী ছিলো এবং পরবর্তীতে পর্তুগিজ দুর্গ হিসেবেই বেশি ব্যবহৃত হয়েছে। এ কারণে, ২০০৫ সালে এই নিদর্শনটিকে ইউনেস্কো একটি বিশ্ব ঐতিহ্যবাহী স্থান হিসেবে ঘোষণা করেছে। উইকিমিডিয়া কমন্সে কাল’আত আল-বাহরাইন সংক্রান্ত মিডিয়া রয়েছে। বাহরাইনের আকর্ষণীয় পর্যটন কেন্দ্রের তালিকা Axworthy pp.175–274 "Qal'at al-Bahrain – Ancient Harbour and Capital of Dilmun"। United Nations Educational, Scientific and Cultural Organization। সংগ্রহের তারিখ ২৮ এপ্রিল ২০১১।  "Qal'at al-Bahrain (Bahrain) no 1192" (pdf)। United Nations Educational, Scientific and Cultural Organization। সংগ্রহের তারিখ ২৮ এপ্রিল ২০১১।
সাহেব নামে গোলাম

সাহেব নামে গোলাম ২০০৯ সালে মুক্তিপ্রাপ্ত একটি বাংলাদেশী চলচ্চিত্র । ছবিটি পরিচালনা করেন রাজু চৌধুরী। সামাজিক গল্প নিয়ে নির্মিত। ছবিটিতে অভিনয় করেন শাকিব খান, মৌসুমী, সাহারা, নিরব, রেসি, ওমর সানী, মিশা সওদাগর সহ আরো অনেকে। এবং বক্স অফিসে ছবিটি সুপারহিট হয়। এ ছবিতে মৌসুমী ও ওমর সানীকে দেখা যাবে স্বামী-স্ত্রী চরিত্রে। আর শাকিব খান অভিনয় করছেন মৌসুমীর ভাইয়ের চরিত্রে। বাড়ির গোলাম জানে না তার পরিচয় কী? শত অন্যায়-অত্যাচার সে সহ্য করে শুধু মেম সাহেবের জন্য। মেম সাহেব তাকে যতটা ভালোবাসে, কিন্তু অন্যদের কাছ থেকে সে ততটাই ঘৃণা উপহার পায়। কিন্তু যখন জানতে পারে, গোলাম পরিচয়ে থাকলেও সে-ই হচ্ছে এই বাড়ির মালিক। কিন্তু মেম সাহেবের মুখের দিকে তাকিয়ে সবকিছুই সে গ্রহণ করতে অস্বীকার করে। শাকিব খান - মুন্না/গোলাম মৌসুমী - মেম সাহেব সাহারা - নিরব - রেসি - ওমর সানী - মিশা সওদাগর - ড্যানি সিডাক "সংরক্ষণাগারভুক্ত অনুলিপি"। ২২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৩।  ইউটিউবে Cheyesi Cheyesi Tomaky "Shaheb Name Golam Ami"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৯।  "Amar Mon Jokhon Tomaky"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৯।  ইন্টারনেট মুভি ডেটাবেজে সাহেব নামে গোলাম (ইংরেজি)
জন কোল্ট্র্যান

জন উইলিয়াম কোল্ট্র্যান (ইংরেজি: John William Coltrane) (২৩ সেপ্টেম্বর ১৯২৬ - ১৭ জুলাই ১৯৬৭) একজন মার্কিন জ্যাজ স্যাক্সোফোনিস্ট ছিলেন। তিনি ২৯ বছর বয়সে প্রথমে সহশিল্পী হিসেবে বাজানো শুরু করেন। আনুষ্ঠানিকভাবে তার একক ক্যারিয়ার শুরু হয় ৩৩ বছর বয়সে। ক্যারিয়ারের ব্যাপ্তি স্বল্প হলেও তিনি জ্যাজ সঙ্গীতের একজন গুরুত্বপূর্ণ শিল্পী। তিনি জ্যাজে মোডের ব্যবহারকে জনপ্রিয় করেন। ফ্রি জ্যাজ ঘরানারও একজন প্রথম সারির শিল্পী ছিলেন তিনি। তার উল্লেখযোগ্য অ্যালবামগুলোর মধ্যে রয়েছে 'ব্লু ট্রেন'(১৯৫৭), 'জায়ান্ট স্টেপ্স'(১৯৬০), 'মাই ফেভারিট থিংস'(১৯৬১) ও 'এ লাভ সুপ্রীম'(১৯৬৫)। http://www.allmusic.com/artist/p65851/biography "সংরক্ষণাগারভুক্ত অনুলিপি"। ২৪ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১ মে ২০১১।  উইকিপিডিয়ার সহপ্রকল্পেজন কোল্ট্র্যান কমন্স হতে মিডিয়া উইকিউক্তি হতে উক্তিসমূহ Official Website 1957 Carnegie Hall Performance in Transcription and Analysis Infography about John Coltrane
হার্বি হ্যানকক

হার্বার্ট জেফ্রি "হার্বি" হ্যানকক (ইংরেজি: Herbert Jeffrey "Herbie" Hancock) (জন্মঃ ১২ই এপ্রিল, ১৯৪০) একজন মার্কিন পিয়ানিস্ট, ব্যান্ডলিডার ও কম্পোজার। জ্যাজ শিল্পীদের মধ্যে তিনিই প্রথম সিন্থেসাইজার ব্যবহার করেন ও ফাঙ্ক সঙ্গীত দ্বারা প্রভাবিত হন। "Britannica Concise Encyclopedia: Herbie Hancock"। Herbie Hancock Biography। Answers Corporation। ২০১০। সংগ্রহের তারিখ ১ জুলাই ২০১০।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Official website of Herbie Hancock Official Herbie Hancock MySpace page Herbie Hancock at Verve Records River:The Joni Letters at Verve Records Possibilities Herbie Hancock Discography Herbie Hancock Discography Interview with Herbie Hancock on music and technology from AppleMatters Interview with Herbie Hancock on the "Possibilities" album release from LiveDaily Herbie Hancock: Outside The Comfort Zone Herbie Hancock interview from JamBase "Herbie Hancock: Essential Recordings" by Ted Gioia (www.jazz.com) Herbie Hancock's Grinnell College Alumni Award citation from Grinnell College Alumni Assembly on June 5, 2010.
লোকসংস্কৃতি

যুগ যুগ ধরে সাধারণ মানুষ যে সংস্কৃতি লালন করে আসছে সাধারন অর্থে তাই লোকসংস্কৃতি। লোকসংস্কৃতির বিশেষত্ব নিহিত আছে 'লোক' কথাটির মধ্যে। লোক সংস্কৃতির জন্ম সাধারণ মানুষের মুখে মুখে, তাদের চিন্তায় ও কর্মে। ঐতিহ্যনুসারে বৃহত্তর গ্রামীণ জনগোষ্টীর ধর্মীয় ও সামাজিক বিশ্বাস, আচার-আচরণ ও অনুষ্ঠান, জীবন-যাপন প্রণালী, শিল্প ও বিনোদন ইত্যাদির উপর ভিত্তি করে গড়ে উঠা সংস্কৃতিকে সহজ ভাষায় লোকসংস্কৃতি বলা হয়। আদিকাল থেকেই বাঙালীরা লোক সংস্কৃতি লালন করে আসছে। বাংলাদেশের লোক সংস্কৃতি এদেশের কৃষিকে ঘিরে গড়ে উঠেছে। প্রজন্মের পর প্রজন্ম ধরে এটি বিরাজমান রয়েছে, তবে কালের পরিক্রমায় অনেক কিছুতেই পরিবর্তন এসেছে। কিছু রীতি বা আচারের উপর ভিত্তি করে লোক সংস্কৃতি গড়ে উঠে। যেমনঃ ভূতের ভয়ঃ লোকসমাজে ভুতের ভয় থেকে তৈরি হয়েছে বিভিন্ন কাল্পনিক চরিত্র, যেমনঃ শাঁখচুন্নি, মামদো ভুত ইত্যাদি। এছারা ভূত তাড়ানোর পেশা যেমনঃওঝা প্রভৃতিও তৈরি হয়েছে! অশুভ দৃষ্টি থেকে বাচাঁর জন্যঃ লোক সমাজে বিশ্বাস রয়েছে বাচ্চার উপর অশুভ দৃষ্টি পড়লে তার ক্ষতি হতে পারে, এজন্য প্রায়শই বাচ্চাদের কপালের পাশে কাজলের টিপ দেয়া হয়। গায়ে হলুদঃ এটি এক ধরনের রীতি ভিত্তিক অনুষ্ঠান।এটি সাধারণত বিয়ের আগের দিন বা এক দিন আগে পালন করা হয়, তবে বর্তমানে অনেকে তিনদিন আগেও পালন করে।লোকসংস্কৃতির প্রধান উপাদানগুলোকে দুইটি প্রধান ধারায় ভাগ করা হয়। যেমন:১.বস্তুগত (material) ২.অবস্তুগত(abstract):